
บทคัดย่อ
	การวิจัยครั้งนี้มีวัตถุประสงค์ 1) เพื่อศึกษาสภาพและปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 และ 2) เพื่อนำเสนอแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ประชากรที่ใช้ในการวิจัย คือ ผู้บริหารสถานศึกษา ครูผู้รับผิดชอบงานวิชาการ ครูผู้สอนกลุ่มสาระวิชาการงานอาชีพ และครูผู้สอนวิชาแนะแนวในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ในปีการศึกษา 2565 จำนวน 27 โรงเรียน โรงเรียนละ 4 คน รวมทั้งสิ้น 108 คน เครื่องมือที่ใช้ในการวิจัย คือแบบสอบถามชนิดมาตราส่วนประมาณค่า 5 ระดับ ที่ค่าความเชื่อมั่นเท่ากับ .937 สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และค่าความเบี่ยงเบนมาตรฐาน
	ผลการวิจัยพบว่า 1) สภาพการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 โดยรวมอยู่ในระดับมาก ด้านที่มีระดับการปฏิบัติสูงสุดคือด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน รองลงมาคือด้านการบริหารบุคลากร และด้านที่มีระดับการปฏิบัติต่ำสุดคือด้านการจัดโครงสร้างและระบบงาน 2) ปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 โดยรวมอยู่ในระดับน้อย ด้านที่มีระดับปัญหาสูงสุดคือด้านการจัดโครงสร้างและระบบงาน รองลงมาคือด้านการติดตาม ประเมินผล และรายงาน และด้านที่มีระดับปัญหาต่ำสุดคือด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน 3) แนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 คือ ด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน ดังนี้ การมีหลักสูตรสถานศึกษาที่ส่งเสริมด้านทักษะอาชีพและกำหนดโครงสร้างรายวิชาเพิ่มเติมที่เกี่ยวข้องกับทักษะอาชีพ ครูต้องวิเคราะห์มาตรฐานและตัวชี้วัดในสาระที่สอนเพื่อเชื่อมโยงกับทักษะอาชีพ จัดการเรียนการสอนแบบ Active Leaning ให้นักเรียนได้ลงมือปฏิบัติจริง ครูมีการวัดผลและประเมินผลตามสภาพที่แท้จริงด้วยวิธีการที่หลากหลาย การกำหนดรายวิชาหรือกิจกรรมเพิ่มเติมด้านทักษะอาชีพให้สอดคล้องกับความต้องการของนักเรียน กำหนดจุดมุ่งหมายของหลักสูตรโดยเน้นในเรื่องของทักษะกระบวนการให้นักเรียนได้ลงมือปฏิบัติจริง ด้านการจัดโครงสร้างและระบบงาน ดังนี้ การแต่งตั้งผู้รับผิดชอบศูนย์งานพัฒนาทักษะอาชีพของโรงเรียน สร้างเครือข่ายพัฒนาทักษะอาชีพในชุมชน สร้างความเข้าใจเกี่ยวกับวัตถุประสงค์งานพัฒนาทักษะอาชีพกับหน่วยงานต่าง ๆ ในชุมชน ประสานงานกับหน่วยงานภายนอกและวิทยาลัยการอาชีพเพื่อนำปราชญ์ชาวบ้านและวิทยากรมาถ่ายทอดความรู้ให้กับนักเรียน และการทำบันทึกข้อตกลงกับหน่วยงานการศึกษาด้านทักษะอาชีพในพื้นที่ เพื่อส่งเสริมทักษะอาชีพให้กับนักเรียน การแบ่งโครงสร้างการทำงานเป็นลำดับ และแต่งตั้งคณะทำงานในรูปแบบคณะกรรมการ โดยแต่งตั้งเป็นรูปแบบคำสั่งและประกาศของโรงเรียน ด้านการบริหารบุคลากร ดังนี้ การสำรวจความต้องการจัดกิจกรรมพัฒนาทักษะอาชีพที่สอดคล้องกับความต้องการของบุคลากร ให้ครูจัดทำแผนพัฒนาตนเอง การสำรวจข้อมูลภูมิหลังการพัฒนาทักษะอาชีพของโรงเรียน และสำรวจความรู้ความสามารถของวิทยากรหรือปราชญ์ชาวบ้านในท้องถิ่น เพื่อวางแผนการพัฒนาทักษะอาชีพให้สอดคล้องกับความต้องการของบุคลากรและสภาพท้องถิ่น มอบหมายงานให้ถูกคน ตามความสามารถและความถนัด ให้การสนับสนุน ส่งเสริม และพัฒนาแก่บุคลากร โดยเชิญวิทยากรหรือปราชญ์ชาวบ้านมาอบรมให้ความรู้หรือส่งบุคลากรไปอบรมด้านทักษะอาชีพจากภาคีเครือข่ายหรือหน่วยงานอื่น การจัดนิทรรศการแสดงผลงานด้านทักษะอาชีพของนักเรียนและเปิดเวทีวิชาการให้ครูและนักเรียนได้แลกเปลี่ยนความรู้ประสบการณ์ใหม่ ๆ ด้านการบริหารจัดการและระดมทรัพยากรการศึกษา ดังนี้ การจัดทำโครงการพัฒนาทักษะอาชีพลงในแผนปฏิบัติการโรงเรียน แต่งตั้งคณะกรรมการขับเคลื่อนการพัฒนาทักษะอาชีพ ดำเนินการจัดซื้อจัดจ้างตามระเบียบของพัสดุและการเงิน เบิกจ่ายงบประมาณตามโครงการที่ตั้งไว้ในแผนปฏิบัติการ การรายงานผลการดำเนินงานทักษะอาชีพโดยครูที่รับผิดชอบเสนอต่อคณะกรรมการสถานศึกษาขั้นพื้นฐาน และแต่งตั้งคณะกรรมการตรวจสอบ ติดตาม และประเมินผลการใช้จ่ายงบประมาณ การระดมทรัพยากรในด้านกำลังคน ได้แก่ ปราชญ์ชาวบ้าน สถานประกอบการหรือหน่วยงานการศึกษาด้านอาชีพในชุมชน เพื่อให้ให้ความรู้แก่นักเรียนและบุคลากร จัดทำโครงการพัฒนาทักษะอาชีพเสนอต่อหน่วยราชการต้นสังกัดเพื่อของบประมาณสนับสนุน และด้านการติดตาม ประเมินผล และรายงาน ดังนี้ การนิเทศการจัดการเรียนการสอนงานทักษะอาชีพ การกำกับติดตามให้คำปรึกษาในระหว่างดำเนินงาน มีการประชุมการปรึกษาหารือสม่ำเสมอ การใช้แบบสอบถาม แบบสังเกต แบบสัมภาษณ์ เพื่อติดตามผลการดำเนินงาน แล้วนำผลการนิเทศติดตามและผลการรายงานการดำเนินงานปีที่ผ่านมา มาแก้ไข ปรับปรุง และพัฒนาการดำเนินงานทักษะอาชีพ การมีแบบฟอร์มรายงานผลการดำเนินงานและการรายงานผลการพัฒนาทักษะอาชีพเป็นรายภาคเรียนหรือทุกสิ้นปีงบประมาณ แล้วนำผลการรายงานที่ได้รับเสนอต่อคณะกรรมการสถานศึกษาขั้นพื้นฐาน มีการรายงานการประเมินตนเองของโรงเรียนตามตัวชี้วัดประกันคุณภาพ และมีการเผยแพร่ผลการดำเนินงานทางเว็บไซต์ แผ่นข่าว หรือวารสารต่าง ๆ
คำสำคัญ: การบริหารสถานศึกษา, ทักษะอาชีพ

Abstract
	The objectives of this research were 1) to study the conditions and problems of school administration in order to develop students' career skills in expanding educational opportunity schools; under the Office of Suphanburi Primary Educational Service Area, Areas 2 and 2) to present educational institute management guidelines to develop students' vocational skills in schools to expand educational opportunities. Under the Office of Suphanburi Primary Education Service Area 2. The population used in the research was school administrators. A teacher responsible for academic work A teacher who teaches academic subjects, careers and teachers who teach guidance subjects in schools to expand educational opportunities under the Office of Suphanburi Primary Educational Service Area 2 in the academic year 2022, there were 27 schools. The instruments used in the research were five-level estimation scale questionnaires with a confidence value of .937
	The results of the research were as follows: 1) the condition of school administration to develop students' career skills in expanding educational opportunities; Under the Office of Suphanburi Primary Educational Service Area 2, the overall level was at a high level. When considering the aspect with the highest average, it was found that the aspect of curriculum preparation teaching management and student development activities Followed by personnel management. The aspect with the lowest average was the structure and work system. 2) Problems of school administration to develop students' professional skills in schools to expand educational opportunities. Under the Office of Suphanburi Primary Educational Service Area 2 overall was at a low level. When considering each aspect with the highest average, it was found that the structure and work system followed by monitoring, evaluation and reporting, and the aspect with the lowest average was curriculum preparation. teaching management and student development activities. 3) Educational institution management guidelines to develop students' professional skills in schools to expand educational opportunities. Under the Office of Suphanburi Primary Educational Service Area 2. The preparation teaching management and learner development activities as follows: Having a curriculum that promotes vocational skills and determines additional course structures related to vocational skills Teachers need to analyze standards and indicators in the subject matter taught in order to link them with occupational skills. Organize teaching and learning with Active Leaning for students to actually practice, Teachers have to measure and evaluate results based on real conditions through a variety of methods. Determining additional courses or activities related to vocational skills in line with student needs Determine the aims of the curriculum, emphasizing on process skills for students to actually practice. The preparation structure and work system as follows: Appointment of person in charge of the school's vocational skills development center Build a network to develop vocational skills in the community Build understanding about the objectives of vocational skills development work with various agencies in the community, coordinate with external agencies and vocational colleges to bring local scholars and speakers to pass on knowledge to students. And signing a memorandum of understanding with the vocational skills education agency in the area to promote professional skills for students Sequence work structure and appoint a working group in the form of a committee By appointing a form of orders and announcements of the school. The preparation management as follows: A survey of the need for vocational skills development activities that are in line with the needs of personnel. for teachers to create a self-improvement plan A survey of school occupational skills development background information and explore the knowledge and abilities of local speakers or scholars to plan for developing professional skills in line with the needs of personnel and local conditions, assign work to the right people according to ability and aptitude Provide support, promotion and development to personnel By inviting speakers or village philosophers to train to educate or send personnel to train in vocational skills from network partners or other agencies. organizing an exhibition showing students' work on professional skills and providing an academic forum for teachers and students to exchange knowledge and new experiences. The preparation Management and mobilization of educational resources as follows: Developing vocational skills development projects into school action plans Appointing a committee to drive professional skills development Carry out procurement according to the regulations of supplies and finance. Disburse the budget according to the project set in the action plan. Reporting of vocational skills performance by responsible teachers to the Basic Education Board and appointing a committee to audit, monitor and evaluate budget expenditures. The mobilization of resources in terms of manpower, including local sages Community vocational education establishments or agencies To educate students and staff Prepare a vocational skills development project to submit to the relevant government agency for budget support. And the preparation monitoring, evaluating and reporting as follows: Supervision of teaching and learning for vocational skills Supervision, monitoring, consulting during operations Consultation meetings are held regularly. The use of questionnaires, observational forms, and interview forms to follow up on performance. Then bring the results of follow-up supervision and the results of the past year's operational reports to revise, improve and develop professional skills operations. Availability of performance report forms and vocational skills development results report on a semester basis or at the end of every fiscal year. and bring the results of the report presented to the Basic Education Board School self-assessment is reported according to quality assurance indicators. and disseminating the performance through websites, news sheets or journals.
Key words: School Administration, Professional Skills



บทนำ
	โรงเรียนขยายโอกาสทางการศึกษาเป็นสถานศึกษาที่จัดการศึกษาตั้งแต่ระดับชั้นอนุบาล 2 จนถึงชั้นมัธยมศึกษาปีที่ 3 เพื่อตอบสนองผู้เรียนที่ต้องการเรียนต่อจากชั้นประถมศึกษาปีที่ 6 โดยให้ขยายโอกาสทางการศึกษาในชนบทให้มากเป็นพิเศษมุ่งเน้นให้นักเรียนที่ไม่ได้เข้าเรียนต่อชั้นมัธยมศึกษาตอนต้น ที่อยู่ห่างไกลในชนบท การเรียนการสอนเน้นการฝึกทักษะพื้นฐาน เพื่อการประกอบอาชีพ และเมื่อนักเรียนจบแล้วสามารถประกอบอาชีพได้ ตลอดจนการใช้แหล่งภูมิปัญญาท้องถิ่นให้เกิดประโยชน์ต่อการเรียนการสอน และให้สามารถปรับตนเองให้เข้ากับสภาพทางสังคม เป็นพลเมืองดี มีคุณธรรม ให้ความรักและต้องการพัฒนาท้องถิ่นของตนเองให้ดีขึ้น การขยายโอกาสทางการศึกษาขั้นพื้นฐานนับเป็นสิ่งสำคัญที่ช่วยพัฒนาคุณภาพชีวิต เพราะเป็นการจัดเพื่อยกระดับการศึกษาของประชาชนทั่วประเทศให้ได้รับการศึกษาสูงขึ้น เพื่อให้ทันกับการปรับตัวต่อสภาวการณ์เปลี่ยนแปลงในด้านเศรษฐกิจ สังคม การเมือง เป็นไปอย่างรวดเร็ว และมีผลต่อการดำเนินชีวิตของคนไทย บุคคลที่มีความรู้และมีทักษะในการรับมือกับการเปลี่ยนแปลงในสังคมที่เกิดขึ้นอย่างต่อเนื่อง และสามารถปรับตัวเข้ากับสถานการณ์ใหม่ในสังคมได้ จึงจะเป็นผู้ประสบความสำเร็จในชีวิต ดังนั้นการศึกษาจึงเป็นส่วนที่สำคัญในการสร้างให้บุคคลมีความรู้และทักษะอาชีพดังกล่าว 
	ทักษะอาชีพเป็นหนึ่งในทักษะแห่งศตวรรษที่ 21 ที่สำคัญและจำเป็นอย่างยิ่ง เนื่องจากเป็นการส่งเสริมให้เยาวชนได้พัฒนาตนเอง เพื่อเตรียมความพร้อมในแข่งขันทางธุรกิจทั้งภายในประเทศและระหว่างประเทศ เยาวชนต้องตระหนักในเรื่องการพัฒนาตนเอง นอกจากสาขาวิชาที่ตนเองเรียน ต้องศึกษาพัฒนาความรู้ของตนเองในวิชาชีพอื่น หาวิชาชีพเสริม เช่น การไปฝึกทำงานที่ตนเองชอบหรือช่วยธุรกิจทางบ้านเพื่อเพิ่มทักษะอาชีพรองรับจากการว่างงาน เป็นต้น แนวคิดและหลักการของทักษะนี้ เน้นที่ทักษะในการให้บุคคลสามารถวิเคราะห์ตนเองเลือกอาชีพเพื่อสนองความต้องการของตนเอง พินิจพิเคราะห์ อาชีพที่เหมาะสมกับบุคลิกภาพของบุคคล สิ่งแวดล้อม ค่านิยม และ ภูมิหลังของบุคคลนั้น ดังนั้นการบริหารสถานศึกษาจึงเป็นกระบวนการสำคัญในการสร้างองค์ความรู้ให้กับบุคคล เสริมสร้างความคิด กระบวนการเรียนรู้สำหรับชีวิต และพัฒนาศักยภาพของบุคคลให้สามารถเอาตัวรอดในสังคมที่มีการเปลี่ยนแปลงในปัจจุบันได้อย่างมีประสิทธิภาพ และสามารถปรับตัวให้ทันต่อการเปลี่ยนแปลงของสังคมในยุคปัจจุบัน
	การบริหารสถานศึกษาจึงเป็นปัจจัยหนึ่งที่ส่งผลต่อการพัฒนาทักษะอาชีพแก่นักเรียน เนื่องจากการเตรียมความพร้อมให้นักเรียนเข้าสู่ตลาดแรงงาน ต้องเริ่มจากการวางรากฐานความรู้และกำหนดแนวทางที่เหมาะสมในการจัดการการศึกษาขั้นพื้นฐานในสถานศึกษา เพื่อให้สามารถนำพาผู้เรียนได้รับความรู้ ทักษะความสามารถที่สอดคล้องกับความต้องการกำลังคนของภาคการผลิตหรือผู้ใช้ประโยชน์จากผลผลิตของระบบการศึกษาขั้นพื้นฐาน เพื่อเตรียมผู้เรียนให้พร้อมต่อการเปลี่ยนแปลงในอนาคตได้ สถานศึกษาต้องสร้างความร่วมมือให้เกิดขึ้นระหว่างผู้ปกครองและชุมชน ซึ่งจะสนับสนุน และช่วยเหลือการจัดการศึกษาเพื่อการประกอบอาชีพให้เกิดขึ้นภายในสถานศึกษา

วัตถุประสงค์ของการวิจัย
	1. เพื่อศึกษาสภาพและปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2
	2. เพื่อนำเสนอแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2

วิธีดำเนินการวิจัย 
	การวิจัยเรื่อง แนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 มีวิธีการดำเนินการวิจัย แบ่งออกเป็น 2 ขั้นตอน ดังนี้ 
	ขั้นตอนที่ 1 ศึกษาสภาพและปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2
	ขั้นตอนที่ 2 การนำเสนอแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2  
	1. ประชากรและกลุ่มตัวอย่าง 
	ขั้นตอนที่ 1 ประชากรที่ใช้ในการวิจัยครั้งนี้ คือ ผู้บริหารสถานศึกษา ครูผู้รับผิดชอบงานวิชาการ ครูผู้สอนกลุ่มสาระวิชาการงานอาชีพ และครูผู้สอนวิชาแนะแนวในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ในปีการศึกษา 2565 จำนวน 27 โรงเรียน โรงเรียนละ 4 คน รวมทั้งสิ้น 108 คน
	ขั้นตอนที่ 2 ผู้ให้ข้อมูลหลัก คือ ผู้ทรงคุณวุฒิ จำนวน 5 คน ซึ่งมีคุณสมบัติ ดังนี้ 1) มีประสบการณ์ในการบริหารสถานศึกษา 5 ปีขึ้นไป 2) มีวุฒิการศึกษาไม่ต่ำกว่าปริญญาโททางด้านการบริหารการศึกษา และ 3) มีผลงานดีเด่นหรือได้รับรางวัลเกี่ยวกับการพัฒนาทักษะอาชีพ
	2. เครื่องมือที่ใช้ในการเก็บรวบรวมข้อมูล 
	เครื่องมือที่ใช้ในการเก็บรวบรวมข้อมูลครั้งนี้ ผู้วิจัยสร้างเครื่องมือในการดำเนินการตามขั้นตอน 2 ขั้นตอน ดังต่อไปนี้ 
	ขั้นตอนที่ 1 เพื่อศึกษาสภาพและปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 แบบสอบถามมีจำนวน 52 ข้อ โดยแบ่งออกเป็น 2 ส่วน ดังนี้ 
	ส่วนที่ 1 เป็นแบบสอบถามเกี่ยวกับข้อมูลทั่วไปของผู้ตอบแบบสอบถาม มีลักษณะเป็นแบบสำรวจ รายการ (Check-List) ได้แก่ เพศ อายุ ระดับการศึกษา ตำแหน่งปัจจุบัน ประสบการณ์ในการทำงาน 
	ส่วนที่ 2 เป็นแบบสอบถามเกี่ยวกับความคิดเห็นเกี่ยวกับสภาพและปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ในปีการศึกษา 2565 ตามกรอบการบริหารสถานศึกษา 5 ด้าน ประกอบด้วย ข้อคำถามตามเนื้อหาของแต่ละด้าน จำนวน 52 ข้อ จำแนกเป็นรายด้าน ดังนี้ ด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน ด้านการจัดโครงสร้างและระบบงาน ด้านการบริหารบุคลากร ด้านการบริหารจัดการและระดมทรัพยากรการศึกษา และด้านการติดตาม ประเมินผล และรายงาน
	ขั้นตอนที่ 2 การนำเสนอแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 เครื่องมือที่ผู้วิจัยใช้ในการวิจัยเชิงคุณภาพ คือ แบบสัมภาษณ์เรื่องแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ซึ่งมีลักษณะเป็นแบบสัมภาษณ์กึ่งโครงสร้าง
	3. การวิเคราะห์ข้อมูลและสถิติที่ใช้ในการวิเคราะห์ข้อมูล  
	ผู้วิจัยนำแบบสอบถามที่มีความสมบูรณ์แล้วมาวิเคราะห์ข้อมูลดังกล่าว โดยอาศัยการคำนวณจาก โปรแกรมสำเร็จรูปทางสถิติกำหนดค่าสถิติสำหรับการวิเคราะห์ข้อมูลอธิบายตัวแปรของการศึกษาวิจัย ตามขั้นตอนดังนี้    
	ขั้นตอนที่ 1 
	1. ข้อมูลเกี่ยวกับสถานภาพของผู้ตอบแบบสอบถาม ทำการวิเคราะห์โดยหาความถี่ (Frequency) และร้อยละ (Percentage) แล้วนำเสนอในรูปแบบตารางประกอบความเรียง  
	2. ข้อมูลเกี่ยวกับสภาพการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 มาทำการวิเคราะห์หาค่าเฉลี่ย (Mean) ค่าเบี่ยงเบนมาตรฐาน (Standard Deviation)  
	3. ข้อมูลเกี่ยวกับปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 มาทำการวิเคราะห์หาค่าเฉลี่ย (Mean) ค่าเบี่ยงเบนมาตรฐาน (Standard Deviation)  
	ขั้นตอนที่ 2 
	ดำเนินการวิเคราะห์ข้อมูล โดยการวิเคราะห์เนื้อหา (Content Analysis) ซึ่งนำเนื้อหาที่บันทึกไว้ใน แบบบันทึกการสัมภาษณ์มาวิเคราะห์ตามประเด็นที่เกี่ยวข้องกับแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ได้แก่ ด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน ด้านการจัดโครงสร้างและระบบงาน ด้านการบริหารบุคลากร ด้านการบริหารจัดการและระดมทรัพยากรการศึกษา และด้านการติดตาม ประเมินผล และรายงาน โดยนำมาเปรียบเทียบระหว่างแต่ละบุคคล จัดลำดับความสำคัญ วิเคราะห์ ข้อมูลร่วมกันอย่างเป็นระบบและนำไปสู่การเชื่อมโยงข้อมูลเข้าด้วยกัน แสดงความสัมพันธ์ของข้อมูลให้ชัดเจน ยิ่งขึ้น และวิเคราะห์ออกมาในรูปเชิงพรรณนา เพื่อให้มีความครบถ้วนครอบคลุมตามวัตถุประสงค์ในการวิจัยและ สอดคล้องกับกรอบแนวคิดในการวิจัยที่กำหนดไว้ นำไปสู่แนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2
	4. ขั้นตอนการสร้างเครื่องมือวิจัย 
	ผู้วิจัยดำเนินการสร้างแบบสอบถาม จากแนวคิดทฤษฎีเอกสาร ตำรา และงานวิจัยที่เกี่ยวข้องมา เป็นกรอบแนวคิดในการสร้างแบบสอบถาม เป็นประเด็นคำถามในแบบสอบถาม ดังนี้  
	4.1 นำแบบสอบถาม ที่ผู้วิจัยสร้างขึ้นไปให้ผู้ทรงคุณวุฒิและผู้เชี่ยวชาญ จำนวน 5 คน เพื่อตรวจสอบความถูกต้องความชัดเจนของสำนวนภาษาและความเที่ยงตรงของเนื้อหา โดยพิจารณาค่าดัชนีความ สอดคล้องระหว่างข้อคำถามกับนิยามศัพท์เฉพาะ โดยผู้วิจัยคัดเลือกเฉพาะข้อคำถามที่มีค่าดัชนีความสอดคล้อง ระหว่าง 0.60 - 1.00   
	4.2 นำแบบสอบถามมาปรับปรุงแก้ไขตามข้อเสนอแนะของผู้ทรงคุณวุฒิและผู้เชี่ยวชาญ แล้วนำมาเสนออาจารย์ที่ปรึกษาตรวจสอบความสมบูรณ์อีกครั้ง ก่อนนำไปใช้จริง   
	4.3 ผู้วิจัยได้ปรับปรุงแก้ไขและจัดพิมพ์แบบสอบถามฉบับสมบูรณ์แล้วนำไปใช้ในการเก็บรวบรวมข้อมูลกับประชากร จำนวน 108 คน 
	5. การเก็บรวบรวมข้อมูล   
	ในการเก็บรวบรวมข้อมูลเพื่อการวิจัยในครั้งนี้ ผู้วิจัยได้ดำเนินการ ดังนี้   
	5.1 ผู้วิจัยทำหนังสือขอความอนุเคราะห์ในการเก็บรวบรวมข้อมูลจากสำนักงานบัณฑิตวิทยาลัย มหาวิทยาลัยราชภัฏพระนครศรีอยุธยา ถึงผู้อำนวยการโรงเรียนเพื่อขอเก็บข้อมูลกับประชากร โดยผู้วิจัยจัดส่ง แบบสอบถามด้วยตนเอง และส่งหนังสือขอความอนุเคราะห์เก็บข้อมูลโดยการสัมภาษณ์ พร้อมทั้งแจ้งนัดหมาย ผู้ให้สัมภาษณ์เกี่ยวกับวัน เวลา และสถานที่ในการสัมภาษณ์   
	5.2 ผู้วิจัยดำเนินการรวบรวมข้อมูลแบบสอบถามจากผู้ตอบแบบสอบถาม จำนวน 108 ชุด นำมา ตรวจสอบความถูกต้อง เพื่อนำไปวิเคราะห์ข้อมูลต่อไป   
	5.3 ผู้วิจัยส่งแบบสัมภาษณ์ ไปยังผู้ให้สัมภาษณ์ล่วงหน้าก่อนไปสัมภาษณ์เพื่อผู้ให้สัมภาษณ์ทราบแนวคำถามและเตรียมการตอบ ผู้วิจัยดำเนินการสัมภาษณ์และจดบันทึกด้วยตนเอง
	6. การวิเคราะห์ข้อมูล    
	ผู้วิจัยทำการตรวจสอบความถูกต้องสมบูรณ์ของข้อมูลทั้งหมดแล้วนำไปวิเคราะห์ข้อมูลโดยใช้โปรแกรมคอมพิวเตอร์สำเร็จรูป สถิติที่ใช้ ได้แก่ ค่าความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน โดยนำเสนอผลการวิเคราะห์ข้อมูลตามลำดับขั้นตอน และดำเนินการวิเคราะห์ข้อมูล โดยการวิเคราะห์เนื้อหา (Content Analysis) ซึ่งนำเนื้อหาที่บันทึกไว้ในแบบบันทึกการสัมภาษณ์มาวิเคราะห์ตามประเด็นที่เกี่ยวข้องกับแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ได้แก่ ด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน ด้านการจัดโครงสร้างและระบบงาน ด้านการบริหารบุคลากร ด้านการบริหารจัดการและระดมทรัพยากรการศึกษา และด้านการติดตาม ประเมินผล และรายงาน โดยนำมาเปรียบเทียบระหว่างแต่ละบุคคล จัดลำดับความสำคัญ วิเคราะห์ ข้อมูลร่วมกันอย่างเป็นระบบและนำไปสู่การเชื่อมโยงข้อมูลเข้าด้วยกัน แสดงความสัมพันธ์ของข้อมูลให้ชัดเจนยิ่งขึ้น และวิเคราะห์ออกมาในรูปเชิงพรรณนา เพื่อให้มีความครบถ้วนครอบคลุมตามวัตถุประสงค์ในการวิจัยและ สอดคล้องกับกรอบแนวคิดในการวิจัยที่กำหนดไว้ นำไปสู่แนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2

ผลการวิจัย
	ตอนที่ 1 ผลการศึกษาสภาพการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 โดยรวมอยู่ในระดับมาก ( = 3.73, S.D. = 0.66) ด้านที่มีระดับการปฏิบัติสูงสุดคือด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน อยู่ในระดับมาก ( = 4.08, S.D. = 0.57) รองลงมาคือด้านการบริหารบุคลากรอยู่ในระดับมาก ( = 3.96, S.D. = 0.75) และด้านที่มีระดับการปฏิบัติต่ำสุดคือด้านการจัดโครงสร้างและระบบงาน อยู่ในระดับปานกลาง ( = 3.26, S.D. = 0.95) ส่วนปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 โดยรวมอยู่ในระดับน้อย ( = 2.38, S.D. = 0.73) ด้านที่มีระดับปัญหาสูงสุด คือด้านการจัดโครงสร้างและระบบงาน อยู่ในระดับปานกลาง ( = 2.65, S.D. = 0.71) รองลงมาคือด้านการติดตาม ประเมินผล และรายงานอยู่ในระดับปานกลาง ( = 2.58, S.D. = 0.73) และด้านที่มีระดับปัญหาต่ำสุดคือด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน อยู่ในระดับน้อย ( = 2.12, S.D. = 0.68)
	ตอนที่ 2 แนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 ผู้วิจัยได้ทำการศึกษาผลจากการสัมภาษณ์ผู้ทรงคุณวุฒิ นำเสนอผลการวิเคราะห์ข้อมูล ดังนี้
	ด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน ผู้ทรงคุณวุฒิให้ข้อเสนอแนะแนวทางไว้ ดังนี้ โรงเรียนจัดทำหลักสูตรสถานศึกษาที่ส่งเสริมด้านทักษะอาชีพ กำหนดจุดมุ่งหมายของหลักสูตรโดยเน้นในเรื่องของทักษะกระบวนการให้นักเรียนได้ลงมือปฏิบัติจริง หรือปรับจุดมุ่งหมายให้สอดคล้องกับหลักสูตรสถานศึกษาภายนอกที่โรงเรียนทำบันทึกข้อตกลงไว้ โรงเรียนสำรวจความต้องการด้านทักษะอาชีพของนักเรียนและความถนัดด้านทักษะอาชีพของบุคลากรในโรงเรียน แล้วนำมากำหนดโครงสร้างรายวิชาหรือกิจกรรมเพิ่มเติมด้านทักษะอาชีพให้สอดคล้องกับความต้องการของนักเรียน ครูวิเคราะห์มาตรฐานและตัวชี้วัดในสาระที่สอนเพื่อเชื่อมโยงกับทักษะอาชีพ จัดทำแผนการสอนเป็นรายชั่วโมงตามโครงสร้าง จัดการเรียนการสอนแบบ Active Leaning ให้นักเรียนได้ลงมือปฏิบัติจริง รวมถึงตรวจสอบสื่อการสอนที่สร้างขึ้นให้ตรงกับจุดประสงค์การเรียนรู้ที่ตั้งไว้ในแผนการสอน และ	ครูวัดและประเมินผลสอดคล้องกับจุดประสงค์ที่ตั้งไว้ในแผนการสอน (KPA) ตามผลการเรียนรู้ที่คาดหวัง วัดและประเมินผลตามสภาพที่แท้จริงด้วยวิธีการที่หลากหลาย โดยการวัดและประเมินผลทักษะควรใช้แบบสังเกตที่มีคะแนนในลักษณะของรูบิค และการการวัดและประเมินผลความรู้ควรใช้แบบทดสอบตามสถานการณ์เชิงงานอาชีพ
	ด้านการจัดโครงสร้างและระบบงาน ผู้ทรงคุณวุฒิให้ข้อเสนอแนะแนวทางไว้ ดังนี้ โรงเรียนสำรวจความต้องการจากข้อมูลเดิมจากครู และสำรวจความต้องการใหม่จากนักเรียนและชุมชน แล้วแต่งตั้งหน่วยงานพัฒนาทักษะอาชีพภายในโรงเรียนให้สอดคล้องกับความต้องการ โรงเรียนแต่งตั้งผู้รับผิดชอบศูนย์งานพัฒนาทักษะอาชีพ แบ่งโครงสร้างการทำงานเป็นลำดับ ได้แก่ หัวหน้างาน ครูผู้รับผิดชอบ และครูประจำชั้น หรือแต่งตั้งคณะทำงานในรูปแบบคณะกรรมการ โดยแต่งตั้งคณะทำงานเป็นคำสั่งและประกาศของโรงเรียน ประชาสัมพันธ์ให้ทุกฝ่ายรับทราบ โรงเรียนใช้วงจร PDCA ในการทำงาน ร่วมกันวางแผน ร่วมกันคิด ร่วมกันทำ และร่วมกันตัดสินใจ มอบหมายให้ครูประจำชั้นนำทักษะอาชีพไปบูรณาการกับการจัดการเรียนการสอน และหาจุดเด่นให้กับความสามารถของครู หาจุดเด่นให้กับท้องถิ่น แล้วนำมาส่งเสริมให้เป็นจุดเด่นของโรงเรียนโรงเรียนสร้างความเข้าใจเกี่ยวกับวัตถุประสงค์งานพัฒนาทักษะอาชีพกับหน่วยงานต่าง ๆ สร้างเครือข่ายพัฒนาทักษะอาชีพในชุมชน ประสานขอความร่วมมือกับหน่วยงานภายนอก เช่น ภูมิปัญญาภายในท้องถิ่นที่นำปราชญ์ชาวบ้านมาถ่ายทอดความรู้ให้กับนักเรียน วิทยาลัยการอาชีพประสานขอองค์ความรู้ในด้านทักษะอาชีพ และจัดทำบันทึกข้อตกลงกับหน่วยงานการศึกษาด้านทักษะอาชีพในพื้นที่ เพื่อส่งเสริมทักษะอาชีพให้กับนักเรียน  และโรงเรียนจัดการประชุมหรือ PLC เพื่อปรึกษาหารืองานทักษะอาชีพและแลกเปลี่ยนเรียนรู้อุปสรรคปัญหาสม่ำเสมอทุกเดือน รวมถึงแต่งตั้งฝ่ายกำกับติดตามมาคอยดูแลให้คำปรึกษา
	ด้านการบริหารบุคลากร ผู้ทรงคุณวุฒิให้ข้อเสนอแนะแนวทางไว้ ดังนี้ โรงเรียนสำรวจข้อมูลภูมิหลังการพัฒนาทักษะอาชีพ  สำรวจความรู้ความสามารถของวิทยากรหรือปราชญ์ชาวบ้านในท้องถิ่น ให้ครูจัดทำแผนพัฒนาตนเองเพื่อสำรวจความต้องการพัฒนาทักษะอาชีพ แล้วโรงเรียนนำมาจัดลำดับความต้องการพัฒนาตนเองด้านทักษะอาชีพของบุคลากรในโรงเรียน เพื่อให้สอดคล้องกับความต้องการและความรู้ความสามารถที่มีอยู่ในชุมชน โรงเรียนให้การสนับสนุน ส่งเสริม และพัฒนาบุคลากร โดยส่งบุคลากรไปอบรมด้านทักษะอาชีพจากภาคีเครือข่ายที่ได้รับความร่วมมือ และเชิญวิทยากรหรือปราชญ์ชาวบ้านมาอบรมให้ด้านทักษะอาชีพ รวมถึงการมอบหมายงานให้ถูกคน ตรงตามความสามารถและความถนัด โรงเรียนจัดนิทรรศการแสดงผลงานด้านทักษะอาชีพของนักเรียนและบุคลากร เปิดเวทีวิชาการเพื่อให้ครูและนักเรียนได้แลกเปลี่ยนความรู้และเปิดรับความคิดใหม่ ๆ ซึ่งกันและกัน เปิดรับหน่วยงานภายนอกเข้ามาศึกษาดูงานด้านทักษะอาชีพ เพื่อแลกเปลี่ยนประสบการณ์และเผยแพร่ความรู้แก่หน่วยงานอื่น และโรงเรียนจัดประชุมประจำเดือนหรือประชุม PLC เพื่อแลกเปลี่ยนประสบการณ์ ประเมินผลการดำเนินงานด้านทักษะอาชีพว่ามีปัญหาหรืออุปสรรคและแนวทางแก้ไขอย่างไร
	ด้านการบริหารจัดการและระดมทรัพยากรการศึกษา ผู้ทรงคุณวุฒิให้ข้อเสนอแนะแนวทางไว้ ดังนี้โรงเรียนจัดทำโครงการพัฒนาทักษะอาชีพลงในแผนปฏิบัติการ แต่งตั้งคณะกรรมการขับเคลื่อนโครงการพัฒนาทักษะอาชีพ โรงเรียนจัดทำโครงการพัฒนาทักษะอาชีพเสนอต่อหน่วยราชการต้นสังกัดหรือประสานงานขอความร่วมมือจากเครือข่ายหรือคณะกรรมการสถานศึกษาขั้นพื้นฐาน เพื่อของบประมาณสนับสนุน โรงเรียนระดมทรัพยากรด้านกำลังคน ได้แก่ ปราชญ์ชาวบ้าน สถานประกอบการหรือหน่วยงานการศึกษาด้านอาชีพในชุมชน เพื่อให้ให้ความรู้แก่นักเรียนและบุคลากร และจัดตั้งกองทุนพัฒนาทักษะอาชีพของโรงเรียน และรวมกลุ่มกับชาวบ้าน เพื่อส่งผลิตภัณฑ์ไปขายตลาดหมุนเวียนภายในชุมชน โรงเรียนจัดสรรงบประมาณตามความจำเป็นเร่งด่วนและจัดสรรตามสัดส่วนของกลุ่มงานคือ งานกลุ่มวิชาการ 60% และงานกลุ่มอื่นที่เหลือ 40% การจัดสรรงบประมาณผ่านโครงการตามแผนปฏิบัติการโดยประชุมคณะกรรมการสถานศึกษาขั้นพื้นฐานและบุคลากรเพื่อจัดสรรงบประมาณลงในแต่ละโครงการตามความเหมาะสม ความคุ้มค่า โรงเรียนดำเนินการเบิกจ่ายงบประมาณตามโครงการที่ตั้งไว้ในแผนปฏิบัติการ จัดซื้อจัดจ้างตามระเบียบของพัสดุและการเงิน และจัดทำรายงานผลการดำเนินงานทักษะอาชีพโดยครูที่รับผิดชอบเสนอต่อคณะกรรมการสถานศึกษาขั้นพื้นฐาน และโรงเรียนแต่งตั้งคณะกรรมการตรวจสอบ ติดตาม และประเมินผลการใช้จ่ายงบประมาณ และใช้วงจร PDCA เพื่อประเมินผลการจัดสรรงบประมาณที่ผ่านมาพัฒนาให้ดียิ่งขึ้น
	ด้านการติดตาม ประเมินผล และรายงาน ผู้ทรงคุณวุฒิให้ข้อเสนอแนะแนวทางไว้ ดังนี้ โรงเรียนจัดการนิเทศการสอนจากผู้บริหารสถานศึกษาโดยตรง และการนิเทศการสอนแบบเพื่อนช่วยเพื่อนโดยบุคลากรภายในโรงเรียนเดียวกัน คณะทำงานพัฒนาทักษะอาชีพมีการปรึกษาหารือและประชุมอยู่สม่ำเสมอ เพื่อกำกับติดตามให้คำปรึกษาในระหว่างดำเนินงาน หาข้อบกพร่องหรือข้อที่ควรพัฒนาให้ดีขึ้น โรงเรียนจัดทำแบบฟอร์มการรายงานผลการดำเนินงานโครงการ ใช้แบบสอบถาม แบบสังเกต แบบสัมภาษณ์ เพื่อติดตามผลการดำเนินงาน จัดทำรายงานผลการพัฒนาทักษะอาชีพเป็นรายภาคเรียนทุกสิ้นปีการศึกษาหรือปีงบประมาณเสนอต่อคณะกรรมการสถานศึกษาขั้นพื้นฐาน และจัดทำรายงานการประเมินตนเองของโรงเรียนตามตัวชี้วัดประกันคุณภาพ โรงเรียนนำผลการนิเทศติดตาม ผลการรายงานการดำเนินงานมาปรับปรุงแก้ไขและพัฒนาการดำเนินงานพัฒนาทักษะอาชีพในปีถัดไป และใช้วงจร PDCA และระบบประกันคุณภาพในการตรวจสอบปัญหา และนำไปปรับปรุงแก้ไข และโรงเรียนเผยแพร่ผลการดำเนินงานพัฒนาทักษะอาชีพทางเว็บไซต์ แผ่นข่าว หรือวารสารต่าง ๆ

อภิปรายผลการวิจัย
	จากการวิจัยเรื่องแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 สามารถนำมาอภิปรายผล ดังนี้
	สภาพและปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 พบว่า สภาพการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 โดยรวมอยู่ในระดับมากนั้น โดยด้านที่มีระดับการปฏิบัติสูงสุดคือด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน อยู่ในระดับมาก ซึ่งสอดคล้องกับ สายเพ็ญ บุญทองแก้ว (2563 : 179-180) ที่ศึกษาเรื่องการพัฒนารูปแบบการบริหารสถานศึกษาเพื่อพัฒนาทักษะอาชีพสำหรับนักเรียนในโรงเรียนสังกัดสำนักงานเขตพื้นที่การศึกษาประถมศึกษาสุราษฎร์ธานี เขต 2 กล่าวว่า สภาพการบริหารสถานศึกษาเพื่อพัฒนาทักษะอาชีพในส่วนของงานวิชาการด้านพัฒนาหลักสูตรและการจัดการเรียนการสอน โดยภาพรวมอยู่ในระดับมาก ทั้งนี้อาจเนื่องมาจากการจัดทำหลักสูตรการจัดการเรียนการสอน และกิจกรรมพัฒนาผู้เรียนเป็นงานหลักของสถานศึกษา เปรียบเสมือนหัวใจของการศึกษาที่ถือเป็นแก่นสำคัญในการวางแนวทางการจัดการศึกษา เป็นตัวกำหนดทิศทางของการศึกษาในการที่จะให้ความรู้การเสริมสร้างเจตคติ ตลอดทั้งการฝึกฝนในด้านต่าง ๆ เพื่อให้ผู้เรียนเกิดการพัฒนารอบด้าน และส่งผลต่อคุณภาพผู้เรียนโดยตรง และการบริหารงานบุคคลในสถานศึกษาเป็นภารกิจสำคัญที่มุ่งส่งเสริมให้สถานศึกษาสามารถปฏิบัติงานเพื่อตอบสนองภารกิจของสถานศึกษาด้านการบริหารงานบุคคลให้เกิดความคล่องตัวอย่างอิสระภายใต้กฎหมาย ระเบียบ เป็นไปตามหลักธรรมาภิบาล อีกทั้งยังส่งเสริมให้บุคลากรในสถานศึกษามีการพัฒนาให้มีความรู้ความสามารถ มีขวัญกำลังใจได้รับการยกย่องเชิดชูเกียรติ มีความมั่นคงและก้าวหน้าในวิชาชีพซึ่งจะส่งผลต่อการ พัฒนาคุณภาพการศึกษาของผู้เรียนเป็นสำคัญ ส่วนปัญหาการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 โดยรวมอยู่ในระดับน้อย โดยด้านที่มีระดับปัญหาสูงสุดคือด้านการจัดโครงสร้างและระบบงานนั้น ทั้งนี้อาจเนื่องมาจากการจัดโครงสร้างและระบบงานเป็นการออกแบบการทำงานที่ถูกบังคับโดยมีระเบียบข้อบังคับกำกับอยู่ สถานศึกษาจึงขาดความคล่องตัว กระบวนการดังกล่าวจำเป็นต้องเกี่ยวข้องกับบุคลากรในสถานศึกษา ต้องมีแผนและระบบการทำงานซึ่งบ่งบอกถึงอำนาจหน้าที่ และขอบเขตความรับผิดชอบของบุคคลและฝ่ายต่าง ๆ อย่างชัดเจน สิ่งเหล่านี้นำมาสู่การพัฒนาโครงสร้างและการวางระบบที่เกี่ยวกับกระบวนการทำงานทั้งหมดของสถานศึกษา จำเป็นต้องใช้บุคลากรเป็นจำนวนมาก อีกทั้งยังมีความหลากหลายเกี่ยวกับแนวปฏิบัติ และระเบียบข้อบังคับ เมื่อมีการกระจายอำนาจแบ่งงานเป็นหน่วยงานย่อย ย่อมทำให้บุคลากรต้องรับภาระงานเพิ่มขึ้น โดยที่คนหนึ่งจะรับผิดชอบงานหลาย ๆ อย่างในเวลาเดียวกัน ซึ่งจะทำให้การบริหารงานมีประสิทธิภาพน้อย จึงเป็นปัญหามากกว่าในด้านอื่นๆ ซึ่งสอดคล้องกับกฎกระทรวงศึกษาธิการ (2550) สรุปได้ว่าให้ปลัดกระทรวงศึกษาธิการหรือเลขาธิการคณะกรรมการการศึกษาขั้นพื้นฐานพิจารณาดำเนินการกระจายอำนาจการบริหารและการจัดการศึกษาในด้านวิชาการด้านงบประมาณ ด้านการบริหารงานบุคคล และด้านการบริหารทั่วไปไปยังคณะกรรมการเขตพื้นที่การศึกษา สำนักงานเขตพื้นที่การศึกษา หรือสถานศึกษาในอำนาจหน้าที่ของตน แล้วแต่กรณี
	แนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาสุพรรณบุรี เขต 2 จากการสัมภาษณ์ผู้บริหารสถานศึกษาทำให้ทราบแนวทางการบริหารสถานศึกษาเพื่อพัฒนาทักษะอาชีพของนักเรียนในโรงเรียนขยายโอกาสทางการศึกษา โดยจำแนกเป็น 5 ด้าน ได้ดังนี้
	ด้านการจัดทำหลักสูตร การจัดการเรียนการสอน และกิจกรรมพัฒนาผู้เรียน ผู้บริหารสถานศึกษาให้ข้อเสนอแนวทางไว้ ดังนี้ การมีหลักสูตรสถานศึกษาที่ส่งเสริมด้านทักษะอาชีพและกำหนดโครงสร้างรายวิชาเพิ่มเติมที่เกี่ยวข้องกับทักษะอาชีพ ให้ครูจัดทำแผนการสอนเป็นรายชั่วโมงตามโครงสร้าง ครูต้องวิเคราะห์มาตรฐานและตัวชี้วัดในสาระที่สอนเพื่อเชื่อมโยงกับทักษะอาชีพ จัดการเรียนการสอนแบบ Active Leaning ให้นักเรียนได้ลงมือปฏิบัติจริง ครูมีการวัดผลและประเมินผลตามสภาพที่แท้จริงมีกระบวนการวิธีที่หลากหลาย และต้องสอดคล้องกับจุดประสงค์ที่ตั้งไว้ในแผนการสอนตามผลการเรียนรู้ที่ การสำรวจความต้องการด้านทักษะอาชีพของนักเรียนและความถนัดด้านทักษะอาชีพของบุคลากรในโรงเรียน แล้วจึงกำหนดรายวิชาหรือกิจกรรมเพิ่มเติมด้านทักษะอาชีพให้สอดคล้องกับความต้องการของนักเรียน กำหนดจุดมุ่งหมายของหลักสูตรโดยเน้นในเรื่องของทักษะกระบวนการให้นักเรียนได้ลงมือปฏิบัติจริงหรืออาจปรับจุดมุ่งหมายให้สอดคล้องกับหลักสูตรสถานศึกษาภายนอกที่โรงเรียนทำบันทึกข้อตกลงไว้ ซึ่งสอดคล้องกับแนวคิดของ กระทรวงศึกษาธิการ (2561 : 25) สรุปไว้ว่า การเสริมทักษะอาชีพในหลักสูตรสถานศึกษา สถานศึกษาสามารถดำเนินการในวิธีการที่หลากหลายประกอบด้วย การบูรณาการในรายวิชาพื้นฐาน 8 กลุ่มสาระการเรียนรู้ การจัดรายวิชาเพิ่มเติมอาชีพ การศึกษาค้นคว้า ด้วยตนเองเกี่ยวกับอาชีพ การจัดโครงงานอาชีพ การจัดฐานการเรียนรู้เกี่ยวกับอาชีพ การเสริมทักษะอาชีพในกิจกรรมพัฒนาผู้เรียน หลักสูตรวิชาชีพระยะสั้นทำให้เกิดการปลูกฝังลักษณะนิสัยในการทำงานเพื่อให้นักเรียนพัฒนาไปสู่การประกอบอาชีพ		
	ด้านการจัดโครงสร้างและระบบงาน ผู้บริหารสถานศึกษาให้ข้อเสนอแนวทางไว้ ดังนี้ การแต่งตั้งผู้รับผิดชอบศูนย์งานพัฒนาทักษะอาชีพของโรงเรียน สร้างเครือข่ายพัฒนาทักษะอาชีพในชุมชน สร้างความเข้าใจเกี่ยวกับวัตถุประสงค์งานพัฒนาทักษะอาชีพกับหน่วยงาน สถานประกอบการต่าง ๆ ในชุมชน ประสานงานกับหน่วยงานภายนอก เช่น ภูมิปัญญาภายในท้องถิ่น นำปราชญ์ชาวบ้านมาถ่ายทอดความรู้ให้กับนักเรียน และวิทยาลัยการอาชีพที่มีการประสานขอองค์ความรู้ในด้านทักษะอาชีพ และการทำบันทึกข้อตกลงกับหน่วยงานการศึกษาด้านทักษะอาชีพในพื้นที่ เพื่อส่งเสริมทักษะอาชีพให้กับนักเรียน การแบ่งโครงสร้างการทำงานเป็นลำดับ ได้แก่ หัวหน้างาน ครูผู้รับผิดชอบ ครูประจำชั้น และแต่งตั้งคณะทำงานในรูปแบบคณะกรรมการ ได้แก่ คณะกรรมการธนาคาร คณะกรรมการสถานศึกษา คณะกรรมการมูลนิธิ คณะกรรมการของชุมชน คระกรรมการของครูและนักเรียน โดยแต่งตั้งเป็นรูปแบบคำสั่งและประกาศของโรงเรียน การสำรวจความต้องการจากข้อมูลเดิมจากครู และสำรวจความต้องการใหม่จากนักเรียนและชุมชนแล้วจึงแต่งตั้งศูนย์งานพัฒนาทักษะอาชีพภายในโรงเรียนให้สอดคล้องกับข้อมูลจากการสำรวจ จัดการประชุมปรึกษาหารือแลกเปลี่ยนเรียนรู้อุปสรรคปัญหางานทักษะอาชีพอย่างสม่ำเสมอ ซึ่งสอดคล้องกับงานวิจัยของ บาทหลวงมงคล จันทรสุขสันต์ (2559) ได้ศึกษาวิจัยเรื่อง การบริหารสถานศึกษาสู่ความเป็นเลิศของสถานศึกษาสังกัดสังฆมณฑลราชบุรี ผลการศึกษาพบว่า แนวทางการพัฒนาการบริหารสถานศึกษาสู่ความเป็นเลิศของสถานศึกษา สังกัดสังฆมณฑลราชบุรี คือ ผู้บริหารสถานศึกษาควรมีการประชุม วางแผน ส่งเสริมและผลักดัน ให้บุคลากรทุกฝ่ายมีส่วนร่วมในการวางแผนกลยุทธ์ และมีการกำหนดบทบาท หน้าที่ เป้าหมายที่ชัดเจน เพื่อผลความสำเร็จ ควรมีการประชุมระหว่างสถานศึกษากับผู้ปกครองอย่างน้อยปีละ 1 ครั้ง ควรกำหนดลักษณะงาน ขอบข่าย อำนาจ หน้าที่ของตำแหน่ง ต่าง ๆ อย่างชัดเจน และมอบอำนาจหน้าที่ตามความรู้ความสามารถของบุคลากร 
	ด้านการบริหารบุคลากร ผู้บริหารสถานศึกษาให้ข้อเสนอแนวทางไว้ ดังนี้ การสำรวจความต้องการจัดกิจกรรมพัฒนาทักษะอาชีพที่สอดคล้องกับความต้องการของบุคลากร โดยให้ครูจัดทำแผนพัฒนาตนเอง การสำรวจข้อมูลภูมิหลังการพัฒนาทักษะอาชีพของโรงเรียน และสำรวจความรู้ความสามารถของวิทยากรหรือปราชญ์ชาวบ้านในท้องถิ่น เพื่อวางแผนการพัฒนาทักษะอาชีพให้สอดคล้องกับความต้องการของบุคลากรและสภาพท้องถิ่น จัดลำดับความต้องการพัฒนาตนเองด้านทักษะอาชีพของบุคลากรในโรงเรียน มอบหมายงานให้ถูกคน ตามความสามารถและความถนัด ให้การสนับสนุน ส่งเสริม และพัฒนาแก่บุคลากร โดยเชิญวิทยากรหรือปราชญ์ชาวบ้านมาอบรมให้ด้านทักษะอาชีพแก่บุคลากรและส่งบุคลากรไปอบรมด้านทักษะอาชีพจากภาคีเครือข่ายหรือหน่วยงานอื่น การจัดนิทรรศการแสดงผลงานด้านทักษะอาชีพของนักเรียนและเปิดเวทีวิชาการให้ครูและนักเรียนได้แลกเปลี่ยนความรู้ประสบการณ์ใหม่ ๆ ด้านทักษะอาชีพ ซึ่ง สอดคล้องกับแนวคิดของ สุภาพ ผู้รุ่งเรือง (2559 : 177 - 187) สรุปไว้ว่า การพัฒนาบุคลากรเป็นหน้าที่ที่สำคัญและจำเป็นอย่างยิ่งที่องค์การทุกองค์การต้องกระทำอย่างสม่ำเสมอ เนื่องจากการพัฒนาบุคลากรเป็นกระบวนการเปลี่ยนแปลงพฤติกรรมและสร้าง เสริมศักยภาพของบุคคลให้เป็นผู้ที่มีความรู้ความสามารถ ทักษะ และประสบการณ์เพื่อให้สามารถ ปฏิบัติหน้าที่จนบรรลุเป้าหมายขององค์การอย่างมีประสิทธิภาพและเกิดประโยชน์สูงสุดต่อองค์การโดยทั่วไปวิธีการพัฒนาบุคลากรในสถานศึกษานั้น มีวิธีการดังนี้ คือ การฝึกอบรม การส่งบุคลากรไปศึกษาอบรมหรือดูงาน การพัฒนาบุคลากรโดยกระบวนการปฏิบัติงาน และการพัฒนาบุคลากรโดยกระบวนการบริหารและสอดคล้องกับงานวิจัยของ รุจิรา วิริยะหิรัญไพบูลย์ (2559) ได้ศึกษาวิจัยเรื่อง สภาพและแนวทางการพัฒนาการบริหารโรงเรียนประถมศึกษาในอำเภอ เก้าเลี้ยว จังหวัดนครสวรรค์ สังกัดสำนักงานเขตพื้นที่การศึกษาประถมศึกษานครสวรรค์ เขต 1 ผลการศึกษาพบว่า แนวทางการพัฒนาการบริหารโรงเรียนประถมศึกษาในอำเภอเก้าเลี้ยว ด้านบริหารงานบุคคล ได้แก่ การพัฒนางานด้านบุคคล ดำเนินการแต่งตั้งบุคลากรที่ทำหน้าที่ให้ตรงกับความสามารถ ส่งเสริมการพัฒนา ความรู้ บุคลากร อยู่เสมอ 
	ด้านการบริหารจัดการและระดมทรัพยากรการศึกษา ผู้บริหารสถานศึกษาให้ข้อเสนอแนวทางไว้ ดังนี้ การจัดทำโครงการพัฒนาทักษะอาชีพลงในแผนปฏิบัติการโรงเรียน แต่งตั้งคณะกรรมการขับเคลื่อนการพัฒนาทักษะอาชีพ ดำเนินการจัดซื้อจัดจ้างตามระเบียบของพัสดุและการเงิน เบิกจ่ายงบประมาณตามโครงการที่ตั้งไว้ในแผนปฏิบัติการการรายงานผลการดำเนินงานทักษะอาชีพโดยครูที่รับผิดชอบเสนอต่อคณะกรรมการสถานศึกษาขั้นพื้นฐาน และแต่งตั้งคณะกรรมการตรวจสอบ ติดตาม และประเมินผลการใช้จ่ายงบประมาณ การระดมทรัพยากรในด้านกำลังคน ได้แก่ ปราชญ์ชาวบ้าน สถานประกอบการหรือหน่วยงานการศึกษาด้านอาชีพในชุมชน เพื่อให้ให้ความรู้แก่นักเรียนและบุคลากร ประสานงานขอความร่วมมือจากเครือข่ายหรือคณะกรรมการสถานศึกษาขั้นพื้นฐานหรือจัดทำโครงการพัฒนาทักษะอาชีพเสนอต่อหน่วยราชการต้นสังกัดเพื่อของบประมาณสนับสนุน ซึ่งสอดคล้องกับแนวคิดของ สายเพ็ญ บุญทองแก้ว (2563 : 189 - 190) สรุปไว้ว่า การส่งเสริมให้สถาบันอาชีวศึกษา สถานประกอบการ ภูมิปัญญาเข้ามามีส่วนร่วมในการจัดการศึกษาเพื่อเป็นการช่วยให้นักเรียนได้ เรียนรู้เกี่ยวกับทักษะอาชีพอย่างหลากหลาย ส่งเสริมให้สถานศึกษาขั้นพื้นฐาน ผู้ปกครองได้มีส่วนร่วมในทุกขั้นตอนของกระบวนการดำเนินงาน ส่งเสริมให้นักเรียนได้มีส่วนร่วมในการกำหนดรายวิชาหรือ ทักษะอาชีพสำหรับการเรียนการสอน การประสานงานกับสถานประกอบการในพื้นที่เพื่อให้นักเรียนได้เข้าไปฝึกงานในสถานที่จริงโดยให้นักเรียนได้เรียนรู้การประกอบอาชีพ รวมทั้งการให้นักเรียนได้ ช่วยเหลือผู้ปกครองในการประกอบอาชีพ การประสานงานกับสถาบันอาชีวศึกษาในพื้นที่หรือในจังหวัด เพื่อสร้างความร่วมมือในทางวิชาการเพื่อสนับการจัดการศึกษาเพื่ออาชีพ
	ด้านการติดตาม ประเมินผล และรายงาน ผู้บริหารสถานศึกษาให้ข้อเสนอแนวทางไว้ ดังนี้ การนิเทศการจัดการเรียนการสอนงานทักษะอาชีพ การกำกับติดตามให้คำปรึกษาในระหว่างดำเนินงาน มีการประชุมการปรึกษาหารือสม่ำเสมอ เพื่อหาข้อบกพร่องหรือข้อที่ควรพัฒนาให้ดีขึ้น การใช้แบบสอบถาม แบบสังเกต แบบสัมภาษณ์ เพื่อติดตามผลการดำเนินงาน แล้วนำผลการนิเทศติดตามและผลการรายงานการดำเนินงานปีที่ผ่านมา มาแก้ไข ปรับปรุง และพัฒนาการดำเนินงานทักษะอาชีพ การมีแบบฟอร์มรายงานผลการดำเนินงานและการรายงานผลการพัฒนาทักษะอาชีพเป็นรายภาคเรียนหรือทุกสิ้นปีงบประมาณ แล้วนำผลการรายงานที่ได้รับเสนอต่อคณะกรรมการสถานศึกษาขั้นพื้นฐาน มีการรายงานการประเมินตนเองของโรงเรียนตามตัวชี้วัดประกันคุณภาพ และมีการเผยแพร่ผลการดำเนินงานทางเว็บไซต์ แผ่นข่าว หรือวารสารต่าง ๆ ซึ่งสอดคล้องกับแนวคิดของ พชรัชต ทุมคำ (2559 : 146 - 147) สรุปไว้ว่า การบริหารสารสนเทศในสถานศึกษาขั้นพื้นฐาน สถานศึกษาควรจัดทำสารสนเทศด้านการดำเนินงานให้มีการจัดทำปฏิทินการปฏิบัติการ กำหนดตารางการปฏิบัติงานของสถานศึกษาให้ครอบคลุมโครงการต่าง ๆ ตามแผนปฏิบัติการประจำปี มีผู้รับผิดชอบโครงการ รวมถึงกำหนดการรายงานผลการดำเนินการของโครงการต่าง ๆ เป็นระยะ และจัดทำปฏิทินการนิเทศมีจัดทำคู่มือและรูปแบบการนิเทศของสถานศึกษา จัดทำแบบประเมินแผนการเรียนรู้ แบบประเมินการจัดการเรียนการสอน เป็นต้น และควรมีการตรวจสอบ ติดตามและประเมินผลให้มีการจัดทำสรุปรายงานการประเมินโครงการ/กิจกรรม มีการพัฒนารูปแบบในการประเมินโครงการ/กิจกรรมจากการประเมินเพื่อจัดทำเป็นรายงานและเอกสารทางวิชาการ สู่การประเมินเพื่อการนำไปปรับปรุงและพัฒนาวัตถุประสงค์ เป้าหมาย กิจกรรม หรืองบประมาณเพื่อให้เกิดประสิทธิภาพในการทำงานและประสิทธิผลบรรลุตามเป้าหมาย

ข้อเสนอแนะ

	3. ควรให้ครูจัดทำแผนพัฒนาตนเองเพื่อสำรวจความต้องการพัฒนาทักษะอาชีพ สนับสนุน ส่งเสริม และพัฒนาบุคลากรให้สอดคล้องกับความต้องการ

